
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2722 

16 Δεκεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαδικασίες και προδιαγραφές εγκατάστασης και λει¬ 
τουργίας ολοκληρωμένων συστημάτων ηλεκτρο¬ 
νικού ελέγχου εισροών - εκροών σε πλωτά μέσα 
(σλέπια, κ.λπ.) μεταφοράς πετρελαιοειδών. Εγκα¬ 
τάσταση, διαδικασίες και προδιαγραφές εγκατά¬ 
στασης και λειτουργίας ηλεκτρονικού συστήματος 
εντοπισμού θέσης (ΘΙοάαΙ Ροείΐίοηίηρ δγεΐβηη - ΘΡδ). 
Δημιουργία Κέντρου Συντονισμού στην Γ.Γ.Π.Σ. του 
Υπουργείου Οικονομικών. Απαιτήσεις συμμόρφω¬ 
σης, καταγραφής, λειτουργίας και διασφάλισης των 
μετρήσεων στις μεταφερόμενες ποσότητες και ηλε¬ 
κτρονικής αποστολής δεδομένων. Καθορισμός του 
χρονοδιαγράμματος εφαρμογής, καθώς και του εί¬ 
δους και περιεχομένου των στοιχείων που παρέ¬ 
χονται από το σύστημα αυτό. 1 

Διαδικασίες και προδιαγραφές εγκατάστασης και 
ελέγχου ολοκληρωμένων συστημάτων παρακολού¬ 
θησης εισροών - εκροών στις ελεύθερες εγκατα¬ 
στάσεις των εταιρειών εμπορίας πετρελαιοειδών 
και στις εγκαταστάσεις πωλητών πετρελαίου θέρ¬ 
μανσης, στις παντός είδους εγκαταστάσεις υγρών 
καυσίμων ιδιωτικών πρατηρίων του δημοσίου και 
ιδιωτικού τομέα, καθώς και στις εγκαταστάσεις χη¬ 
μικών προϊόντων (μεθανόλης, τολουόλης, διαλυτών 
κ.λπ.), που αποτελούν υλικά πρόσμειξης στα υγρά 
καύσιμα και καθορισμός του χρονοδιαγράμματος 
εφαρμογής, καθώς και του είδους και περιεχομέ¬ 
νου των στοιχείων που παρέχονται από το σύστη¬ 
μα αυτό. 2 


ΑΠΟΦΑΣΕΙ Σ 

Αριθ. 0004170 ΕΞ 2015 (1) 

Διαδικασίες και προδιαγραφές εγκατάστασης και λει¬ 
τουργίας ολοκληρωμένων συστημάτων ηλεκτρονικού 
ελέγχου εισροών - εκροών σε πλωτά μέσα (σλέπια, 
κλπ.) μεταφοράς πετρελαιοειδών. Εγκατάσταση, δι¬ 
αδικασίες και προδιαγραφές εγκατάστασης και λει¬ 
τουργίας ηλεκτρονικού συστήματος εντοπισμού θέ¬ 
σης (ΘΙοβαΙ Ρθ5ίίίοπίη9 δγείβιπ - ΟΡ3). Δημιουργία 
Κέντρου Συντονισμού στην Γ.Γ.Π.Σ. του Υπουργείου 
Οικονομικών. Απαιτήσεις συμμόρφωσης, καταγραφής, 
λειτουργίας και διασφάλισης των μετρήσεων στις με¬ 
ταφερόμενες ποσότητες και ηλεκτρονικής αποστο¬ 
λής δεδομένων. Καθορισμός του χρονοδιαγράμματος 
εφαρμογής, καθώς και του είδους και περιεχομένου 
των στοιχείων που παρέχονται από το σύστημα αυτό. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ, ΑΝΑΠΤΥΞΗΣ ΚΑΙ ΤΟΥΡΙΣΜΟΥ - 
ΟΙΚΟΝΟΜΙΚΩΝ - ΥΠΟΔΟΜΩΝ, ΜΕΤΑΦΟΡΩΝ ΚΑΙ 
ΔΙΚΤΥΩΝ - ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α) του άρθρου 320 του Ν. 4072/2012 (ΦΕΚ Α' 86), 
β) του άρθρου 42 του Ν. 4155/2013 (ΦΕΚ Α' 120), 
γ) του άρθρου 31 του Ν. 4177/2013 (ΦΕΚ Α' 173), 
δ) του Ν. 3054/2002 (ΦΕΚ Α' 230), 
ε) του Κώδικα Νομοθεσίας για την κυβέρνηση και τα 
κυβερνητικά όργανα, ο οποίος κυρώθηκε με το άρθρο 
πρώτο του Π.δ. 63/2005 (ΦΕΚ 98/Α') «Κωδικοποίηση της νο¬ 
μοθεσίας για την Κυβέρνηση και τα κυβερνητικά όργανα», 

στ) του Π.δ. 111/2014 «Οργανισμός του Υπουργείου Οι¬ 
κονομικών» (ΦΕΚ Α' 178), όπως αυτό ισχύει, 
ζ) του Π.δ. 69/2015 «Διορισμός του Αλέξιου Π. Τσίπρα, 
ως Πρωθυπουργού» (ΦΕΚ Α' 104), 
η) του Π.δ. 73/2015 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ Α' 116), 
θ) της υπ’ αριθ. Υ14/3-10-2015 απόφασης του Πρωθυπουρ¬ 
γού, “Ανάθεση αρμοδιοτήτων στον Αναπληρωτή Υπουργό 
Οικονομικών Τρύφωνα Αλεξιάδη” (ΦΕΚ Β' 2144/6-10-2015), 
ι) της υπ’ αριθ. οικ. 68225/1135/9-11-2015 απόφασης του 
Πρωθυπουργού και Υπουργού Υποδομών, Μεταφορών και 
Δικτύων «Καθορισμός αρμοδιοτήτων Υφυπουργού Υποδο¬ 
μών, Μεταφορών και Δικτύων Παναγιώτη Σγουρίδη» (ΦΕΚ 
Β' 2405/10-11-2015). 

2. α) Την ανάγκη εγκατάστασης και λειτουργίας ολο¬ 
κληρωμένων Συστημάτων Ηλεκτρονικού Ελέγχου Εισροών 
Εκροών στα πλωτά μέσα μεταφοράς πετρελαιοειδών. 

β) Την ανάγκη καθορισμού των διαδικασιών και προδι¬ 
αγραφών εγκατάστασης και λειτουργίας ηλεκτρονικού 
συστήματος εντοπισμού θέσης (ΟΙοόεΙ Ροείϋοηίπρ δγεΐβηη - 
ΘΡ3) και των απαιτήσεων συμμόρφωσης, καταγραφής, λει¬ 
τουργίας και διασφάλισης των μετρήσεων στις μεταφερό- 
μενες ποσότητες και ηλεκτρονικής αποστολής δεδομένων. 

γ) Την ανάγκη δημιουργίας Κέντρου Συντονισμού του 
Υπουργείου Οικονομικών για την επεξεργασία των στοι¬ 
χείων των υπόγειων, υπέργειων σταθερών και κινητών 
εγκαταστάσεων αποθήκευσης και διακίνησης πετρελαι¬ 
οειδών και ενεργειακών προϊόντων καθώς και υγραερίων. 

δ) Την ανάγκη καθορισμού του χρονοδιαγράμματος 
εφαρμογής, καθώς και του είδους και περιεχομένου των 
στοιχείων που παρέχονται από το σύστημα αυτό. 

3. Το γεγονός ότι με τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Αρθρο 1 

Πλωτά μέσα μεταφοράς καυσίμων ναυτιλίας, δεξαμε¬ 
νόπλοια - σλέπια κ.λπ., για να εγκριθούν ως μεταφορι- 
κά-εφοδιαστικά, πρέπει να έχουν απογραφεί στην βάση 
δεδομένων της Διεύθυνση Στρατηγικής Τελωνειακών 
Ελέγχων και Παραβάσεων και στην Γ.Γ.Π.Σ, να έχουν 
αριθμό Μητρώου Διακινητή Πετρελαίου Ναυτιλίας και 
Αφορολόγητων Καυσίμων (ΔΙ.ΠΕ.ΝΑ.Κ), να έχουν εγκα- 
ταστήσει αυτόματο σύστημα προσδιορισμού ταυτότη¬ 
τας πλοίων Α.Ι.δ, και να έχουν εγκαταστήσει ολοκληρω¬ 
μένο σύστημα ηλεκτρονικού ελέγχου εισροών-εκροών, 
να έχουν εγκαταστήσει ηλεκτρονικό σύστημα εντοπι¬ 
σμού θέσης (ΟΙοόβΙ Ροείϋοηίηρ δγεΐβηη - ΘΡδ) σύμφωνα 
με τις προδιαγραφές που θα ορίσει νέα ΚΥΑ που θα 
εκδοθεί εντός δύο (2) μηνών από την δημοσίευση της 
παρούσας. 

Εντός ενός (1) μηνός από την δημοσίευση της παρούσας, 
θα έχει επικαιροποιηθεί και ελεγχθεί η ακρίβεια και αξιο¬ 
πιστία της βάσης δεδομένων της Διεύθυνση Στρατηγικής 
Τελωνειακών Ελέγχων και Παραβάσεων (Μητρώο ΔΙ.ΠΕ.ΝΑ.Κ. 
πλωτών μέσων μεταφοράς καυσίμων) και θα τηρείται ταυ¬ 
τόχρονα και θα ενημερώνεται στο Κεντρικό Σύστημα της 
ΓΓΠΣ, με ευθύνη των αρχών αδειοδότησης και τήρησης του 
Μητρώου πλωτών μέσων μεταφοράς καυσίμων. 

Άρθρο 2 

1. Ως ολοκληρωμένο σύστημα ελέγχου εισροών - εκρο¬ 
ών για τα πλωτά εφοδιαστικά μέσα, νοείται σύστημα το 
οποίο απαρτίζεται από δύο υποσυστήματα εκροών και το 
κεντρικό σύστημα παρακολούθησης (ΓΓΠΣ). 


Α. Το ένα υποσύστημα εκροών βρίσκεται στο παράκτιο 
σταθμό φόρτωσης. 

Β. Υποχρεωτική καταγραφή όλων των παράκτιων σταθ¬ 
μών φόρτωσης ναυτιλιακών καυσίμων και ένταξη τους σε 
ΝΕΟ ΜΗΤΡΩΟ που θα τηρείται στη ΓΓΠΣ. Οι προδιαγρα¬ 
φές για το ΜΗΤΡΩΟ θα περιληφθούν στην υπό έκδοση 
κοινή υπουργική απόφαση που αναφέρεται στο άρθρο 1. 

Γ. Το δεύτερο υποσύστημα εκροών βρίσκεται πάνω στο 
πλωτό μέσο μεταφοράς. 

2. Οι λεπτομερείς τεχνικές προδιαγραφές του υποσυ¬ 
στήματος εκροών τόσο του παράκτιου σταθμού φόρτω¬ 
σης όσο και του υποσυστήματος που θα εγκατασταθεί 
στα πλωτά μέσα μεταφοράς καθώς και οι απαραίτητες 
διαδικασίες θα ακολουθήσουν σύμφωνα με το προανα- 
φερθέν χρονοδιάγραμμα του άρθρου 1 της παρούσας. 

Αρθρο 3 

Ίδρυση και λειτουργία κέντρου συντονισμού στη ΓΓΠΣ 

Δημιουργείται στη Γ.Γ.Π.Σ. του Υπουργείου Οικονομικών 
κεντρική βάση δεδομένων, όπου αποστέλλονται, καταχω- 
ρούνται ηλεκτρονικά και επεξεργάζονται στοιχεία, για 
όλες τις υπέργειες, υπόγειες, σταθερές και κινητές εγκα¬ 
ταστάσεις αποθήκευσης και διακίνησης πετρελαιοειδών 
και ενεργειακών προϊόντων καθώς και υγραερίων. Εξαι¬ 
ρούνται της υποχρέωσης αυτής οι τελικοί καταναλωτές, 
οι οποίοι διαθέτουν ίδιους αποθηκευτικούς χώρους χωρη¬ 
τικότητας κάτω των 4 κυβικών μέτρων. Οι λεπτομέρειες 
για τα στοιχεία αποστολής καθορίζονται στο Παράρτημα 
Α' της παρούσας αποφάσεως. 

Άρθρο 4 

Χρονοδιάγραμμα εγκατάστασης - 
Αποστολή στοιχείων 

Όλα τα πλωτά μέσα μεταφοράς και διακίνησης πετρελαι¬ 
οειδών προϊόντων, υποχρεούνται να εγκαταστήσουν εντός 
δώδεκα (12) μηνών από την έκδοση της κοινής υπουργικής 
απόφασης σχετικά με τις προδιαγραφές, ηλεκτρονικό σύ¬ 
στημα ελέγχου εισροών-εκροών και ένα μήνα μετά την εγκα¬ 
τάσταση, να αποστέλλουν καθημερινά στοιχεία στην Γ.Γ.Π.Σ. 
Οι λεπτομέρειες για τα στοιχεία αποστολής καθορίζονται 
στο Παράρτημα Α' της παρούσας αποφάσεως. 

Αρθρο 5 
Έναρξη ισχύος 

Το κατωτέρω παράρτημα που ακολουθεί αποτελεί ανα¬ 
πόσπαστο μέρος της παρούσας απόφασης. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

ΠΑΡΑΡΤΗΜΑ Α 
ΣΤΟΙΧΕΙΑ ΔΕΞΑΜΕΝΩΝ 

Για τη συστηματική καταγραφή και παρακολούθηση 
εισροών/εκροών ενεργειακών προϊόντων (υγρά καύσιμα, 
υγραέρια, κ,λπ.) είναι απολύτως απαραίτητη η καταγραφή 
και δημιουργία ενός Μητρώου δεξαμενών στις οποίες 
φιλοξενούνται Πετρελαιοειδή και Ενεργειακά προϊόντα. 
Οι τύποι δεξαμενών που συμμετέχουνε στην αλυσίδα δι¬ 
ακίνησης Πετρελαιοειδών και Ενεργειακών προϊόντων, 
είναι κατά βάση τρεις: 1. Υπέργειες 2. Υπόγειες 3. Κινητές 
δεξαμενές επί χερσαίων και θαλάσσιων μέσων. 

ΦΟΡΜΑ ΚΑΤΑΧΩΡΗΣΗΣ 

• ΠΕΡΙΦΕΡΕΙΑ 

• ΠΕΡΙΦΕΡΕΙΑΚΗ ΕΝΟΤΗΤΑ 

• ΕΠΩΝΥΜΙΑ ΕΠΙΧΕΙΡΗΣΗΣ 

• Α.Φ.Μ. 

• ΚΑΤΗΓΟΡΙΑ ΕΠΙΧΕΙΡΗΣΗΣ - ΚΑΤΟΧΟΣ ΑΔΕΙΑΣ του 


Ν. 3054/2002 

ο ΔΙΥΛΙΣΤΗΡΙΟ Ο 

ο ΕΜΠΟΡΙΑ Ο 

ο ΛΙΑΝΙΚΗ ΕΜΠΟΡΙΑ Ο 

ο ΜΕΓΑΛΟΣ ΚΑΤΑΝΑΛΩΤΗΣ Ο 

ο ΤΕΛΙΚΟΣ ΚΑΤΑΝΑΛΩΤΗΣ 
(αρ. 3, παρ. 13β Ν. 3054/2002) Ο 

ο ΕΓΚΑΤΑΣΤΑΣΕΙΣ ΕΝΕΡΓΕΙΑΚΩΝ ΠΡΟΪΟΝΤΩΝ/ 
ΧΗΜΙΚΩΝ Ο 

ο ΕΓΚΑΤΑΣΤΑΣΕΙΣ ΧΩΡΩΝ ΣΥΛΛΟΓΗΣ ΚΑΙ 


ΕΠΕΞΕΡΓΑΣΙΑΣ ΠΕΤΡΕΛΑΙΟΕΙΔΩΝ ΑΠΟΒΛΗΤΩΝ Ο 

• ΑΡΙΘΜΟΣ ΜΗΤΡΩΟΥ Α.Μ.ΔΙ.ΚΑ. (όπου προβλέπεται) 

• ΕΜΠΟΡΙΚΟ ΣΗΜΑ ΛΕΙΤΟΥΡΓΙΑΣ ΕΠΙΧΕΙΡΗΣΕΩΝ ΛΙΑ¬ 
ΝΙΚΗΣ (πρατήρια ενέργειας). 

• ΤΗΛΕΦΩΝΑ ΕΠΙΚΟΙΝΩΝΙΑΣ 

• ΠΕΡΙΟΧΗ-ΘΕΣΗ ΕΓΚΑΤΑΣΤΑΣΗ 

• ΤΑΧΥΔΡΟΜΙΚΗ ΔΙΕΥΘΥΝΣΗ 

• ΤΑΧΥΔΡΟΜΙΚΟΙ ΚΩΔΙΚΟΣ 

• ΗΛΕΚΤΡΟΝΙΚΗ ΔΙΕΥΘΥΝΣΗ 

• ΣΥΝΟΛΙΚΟΣ ΑΡΙΘΜΟΣ ΔΕΞΑΜΕΝΩΝ & ΣΥΝΟΔΕΥΤΙΚΕΣ 
ΑΔΕΙΕΣ ΛΕΙΤΟΥΡΓΙΑΣ 

• ΓΕΩΧΩΡΙΚΕΣ ΣΥΝΤΕΤΑΓΜΕΝΕΣ ΕΓΚΑΤΕΣΤΗΜΕΝΩΝ 
ΣΤΑΘΕΡΩΝ ΔΕΞΑΜΕΝΩΝ (ΣΥΣΤΗΜΑ ΕΓΣΑ1987) ΑΝΑ ΔΕ¬ 
ΞΑΜΕΝΗ ΚΑΙ ΤΥΠΟ ΚΑΥΣΙΜΟΥ 

• ΠΛΗΡΗ ΣΤΟΙΧΕΙΑ ΣΤΑΘΕΡΩΝ ΥΠΕΡΓΕΙΩΝ ΔΕΞΑΜΕ¬ 
ΝΩΝ (τεχνολογία - ογκομετρικοί πίνακες - ταυτότητα 
δεξαμενής [εοπεΙ ηυπηόθΓ] - κ.λπ., ανά είδος καυσίμου) 

• ΠΙΣΤΟΠΟΙΗΣΕΙΣ ΟΓΚΟΜΕΤΡΗΣΗΣ ΣΤΑΘΕΡΩΝ ΥΠΕΡ¬ 
ΓΕΙΩΝ ΔΕΞΑΜΕΝΩΝ 

• ΠΛΗΡΗ ΣΤΟΙΧΕΙΑ ΣΤΑΘΕΡΩΝ ΥΠΟΓΕΙΩΝ ΔΕΞΑΜΕΝΩΝ 
(τεχνολογία - ογκομετρικοί πίνακες - ταυτότητα δεξαμε¬ 
νής [εβπεΙ ηυπηόθΓ] - κ.λπ., ανά είδος καυσίμου) 

• ΠΙΣΤΟΠΟΙΗΣΕΙΣ ΟΓΚΟΜΕΤΡΗΣΗΣ ΣΤΑΘΕΡΩΝ ΥΠΟ¬ 
ΓΕΙΩΝ ΔΕΞΑΜΕΝΩΝ 

• ΠΛΗΡΗ ΣΤΟΙΧΕΙΑ ΚΙΝΗΤΩΝ ΧΕΡΣΑΙΩΝ ΚΑΙ ΘΑΛΑΣΣΙΩΝ 
ΜΕΣΩΝ ΜΕΤΑΦΟΡΑΣ (τεχνολογία - ογκομετρικοί πίνακες - 
ταυτότητα δεξαμενής [εοπβΙ ηυπηόθΓ] - κ.λπ., ανά είδος 
καυσίμου) 

ο ΠΛΗΡΗ ΣΤΟΙΧΕΙΑ ΚΑΤΑΧΩΡΗΣΗΣ ΣΤΟ ΜΗΤΡΩΟ ΔΙ- 
ΠΕΝΑΚ ΓΙΑ ΤΑ ΠΛΩΤΑ ΜΕΣΑ 

- ΠΛΗΡΗ ΣΤΟΙΧΕΙΑ ΑΙδ. 

- ΠΛΗΡΗ ΑΝΑΛΥΤΙΚΑ ΣΤΟΙΧΕΙΑ ΤΩΝ ΣΥΣΤΗΜΑΤΩΝ ΝΑΥ¬ 
ΣΙΠΛΟΪΑΣ ΠΟΥ ΕΙΝΑΙ ΕΓΚΑΤΕΣΤΗΜΕΝΑ ΕΠΙ ΤΟΥ ΣΚΑΦΟΥΣ 
ΣΥΜΠΕΡΙΛΑΜΒΑΝΟΜΕΝΩΝ ΣΥΣΤΗΜΑΤΩΝ ΕΝΤΟΠΙΣΜΟΥ 
ΘΕΣΗΣ ΘΡδ. 

ο ΠΛΗΡΗ ΣΤΟΙΧΕΙΑ ΑΔΕΙΟΔΟΤΗΣΗΣ ΒΥΤΙΟΦΟΡΩΝ ΟΧΗ¬ 
ΜΑΤΩΝ ΧΕΡΣΑΙΑΣ ΜΕΤΑΦΟΡΑΣ ΚΑΥΣΙΜΩΝ (ΟΔΙΚΩΝ ΚΑΙ 
ΣΙΔΗΡΟΔΡΟΜΙΚΩΝ) 

- ΠΛΗΡΗ ΑΝΑΛΥΤΙΚΑ ΣΤΟΙΧΕΙΑ ΤΩΝ ΣΥΣΤΗΜΑΤΩΝ 
ΕΝΤΟΠΙΣΜΟΥ ΘΕΣΗΣ ΘΡδ ΠΟΥ ΕΙΝΑΙ ΤΥΧΟΝ ΕΓΚΑΤΕΣ¬ 
ΤΗΜΕΝΑ ΕΠΙ ΤΟΥ ΟΧΗΜΑΤΟΣ Ή ΤΩΝ ΣΥΣΤΗΜΑΤΩΝ ΠΑ¬ 
ΘΗΤΙΚΟΥ Ή ΕΝΕΡΓΟΥ ΡΑΔΙΟΕΝΤΟΠΙΣΜΟΥ (ΒΡΙϋ'β). 

• ΠΙΣΤΟΠΟΙΗΣΕΙΣ ΟΓΚΟΜΕΤΡΗΣΗΣ ΔΕΞΑΜΕΝΩΝ ΚΙΝΗ¬ 
ΤΩΝ ΧΕΡΣΑΙΩΝ ΚΑΙ ΘΑΛΑΣΣΙΩΝ ΜΕΣΩΝ ΜΕΤΑΦΟΡΑΣ 

• ΗΛΕΚΤΡΟΝΙΚΗ ΚΑΤΟΨΗ ΕΓΚΑΤΕΣΤΗΜΕΝΩΝ ΔΕΞΑ¬ 
ΜΕΝΩΝ (διάταξη δεξαμενών) 

• ΥΠΕΥΘΥΝΟΣ ΚΑΤΑΣΚΕΥΗΣ ΕΓΚΑΤΑΣΤΑΣΗΣ ΚΑΘΕ 
ΔΕΞΑΜΕΝΗΣ (πλήρη στοιχεία εγκαταστάτη συμπεριλαμ¬ 
βανομένου του ΑΦΜ) 

• ΑΡΙΘΜΟΣ ΑΝΤΛΙΩΝ (πλήθος, μοντέλο, χρονολογία 
κυκλοφορίας, έγκριση τύπου και δήλωση συμμόρφωσης - 
για αντλίες που κυκλοφόρησαν μετά το 2006 - ή εθνική 
έγκριση - για αντλίες που κυκλοφόρησαν πριν το 2006 - 
αντλιών, ανά είδος καυσίμου) 


• ΔΙΑΤΑ=Η ΑΝΤΛΙΩΝ (ηλεκτρονική κάτοψη) 

• ΗΛΕΚΤΡΟΝΙΚΗ ΚΑΤΟΨΗ ΣΗΜΕΙΩΝ ΕΙΣΡΟΩΝ - ΕΚΡΟΩΝ 

• ΕΠΩΝΥΜΙΑ ΕΞΟΥΣΙΟΔΟΤΗΜΕΝΟΥ ΣΥΝΕΡΓΕΙΟΥ (ή 
εταιρείας) ΥΠΕΥΘΥΝΟΥ ΓΙΑ ΤΗ ΣΦΡΑΓΙΣΗ ΤΩΝ ΑΝΤΛΙΩΝ 
(πλήρη στοιχεία επικοινωνίας και ΑΦΜ) 

• ΚΑΤΑΣΤΑΣΗ ΠΥΚ (ενεργό ή ανενεργό εάν πρόκειται 
για Πρατήριο με υλοποιημένο σύστημα εισροών - εκροών) 

• ΕΠΩΝΥΜΙΑ ΚΑΙ ΠΛΗΡΗ ΣΤΟΙΧΕΙΑ ΕΓΚΑΤΑΣΤΑΤΗ 
ΣΥΣΤΗΜΑΤΟΣ ΕΙΣΡΟΩΝ - ΕΚΡΟΩΝ (και επιπρόσθετα, 
ονομασία λογισμικού - έκδοση - τελευταία ημερομηνία 
ανανέωσης - ημερομηνία λήξης σύμβασης συντήρησης 
συστήματος εισροών/εκροών) 

Αρθρο 6 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Δεκεμβρίου 2015 

οι ΥΠΟΥΡΓΟΙ 


ΟΙΚΟΝΟΜΙΑΣ, 

ΑΝΑΠΤΥΞΗΣ ΚΑΙ ΤΟΥΡΙΣΜΟΥ 

ΓΕΩΡΓΙΟΣ ΣΤΑΘΑΚΗΣ 


ΟΙΚΟΝΟΜΙΚΩΝ 

ΤΡΥΦΩΝΑΣ ΑΛΕΞΙΑΔΗΣ 


ΥΦΥΠΟΥΡΓΟΣ ΥΠΟΔΟΜΩΝ, ΝΑΥΤΙΛΙΑΣ ΚΑΙ 

ΜΕΤΑΦΟΡΩΝ ΚΑΙ ΔΙΚΤΥΩΝ ΝΗΣΙΩΤΙΚΗΣ ΠΟΛΙΤΙΚΗΣ 

ΠΑΝΑΓΙΩΤΗΣ ΣΓΟΥΡΙΔΗΣ ΘΕΟΔΩΡΟΣ ΔΡΙΤΣΑΣ 
-♦- 

Αριθ. 0004169 ΕΞ 2015 (2) 

Διαδικασίες και προδιαγραφές εγκατάστασης και ελέγ¬ 
χου ολοκληρωμένων συστημάτων παρακολούθησης 
εισροών - εκροών στις ελεύθερες εγκαταστάσεις 
των εταιρειών εμπορίας πετρελαιοειδών και στις 
εγκαταστάσεις πωλητών πετρελαίου θέρμανσης, 
στις παντός είδους εγκαταστάσεις υγρών καυσί¬ 
μων ιδιωτικών πρατηρίων του δημοσίου και ιδιωτι¬ 
κού τομέα, καθώς και στις εγκαταστάσεις χημικών 
προϊόντων (μεθανόλης, τολουόλης, διαλυτών κ.λπ.), 
που αποτελούν υλικά πρόσμειξης στα υγρά καύσι¬ 
μα και καθορισμός του χρονοδιαγράμματος εφαρ¬ 
μογής, καθώς και του είδους και περιεχομένου των 
στοιχείων που παρέχονται από το σύστημα αυτό. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ, ΑΝΑΠΤΥΞΗΣ ΚΑΙ 
ΤΟΥΡΙΣΜΟΥ - ΟΙΚΟΝΟΜΙΚΩΝ - 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α) του άρθρου 31 του Ν. 4177/2013 (ΦΕΚ Α' 173), 
β) του Ν. 3054/2002 (ΦΕΚ Α' 230), 
γ) του άρθρου 33 και του άρθρου 63, όπως συμπληρώθη¬ 
κε με την παράγραφο 7 του άρθρου 320 του Ν. 4072/2012 
«Βελτίωση επιχειρηματικού περιβάλλοντος - Νέα εταιρική 
μορφή - Σήματα - Μεσίτες Ακινήτων - Ρύθμιση θεμάτων 
ναυτιλίας, λιμένων και αλιείας και άλλες διατάξεις» (ΦΕΚ 
Α' 86), του Ν. 2960/2001 «Εθνικός Τελωνειακός Κώδικας» 
(ΦΕΚ Α' 265), όπως ισχύει, 

δ) του Κώδικα Νομοθεσίας για την κυβέρνηση και τα 
κυβερνητικά όργανα, ο οποίος κυρώθηκε με το άρθρο 
πρώτο του Π.δ. 63/2005 (ΦΕΚ 98/Α') «Κωδικοποίηση της νο¬ 
μοθεσίας για την Κυβέρνηση και τα κυβερνητικά όργανα», 
ε) του Π.δ. 111/2014 «Οργανισμός του Υπουργείου Οικο¬ 
νομικών» (ΦΕΚ Α' 178), όπως αυτό ισχύει, 
στ) του Π.δ. 69/2015 «Διορισμός του Αλέξιου Π. Τσίπρα, 
ως Πρωθυπουργού» (ΦΕΚ Α' 104), 

ζ) του Π.δ. 73/2015 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ Α' 116), 
η) της υπ’ αριθ. Υ14/3-10-2015 απόφασης του Πρωθυπουρ¬ 
γού, “Ανάθεση αρμοδιοτήτων στον Αναπληρωτή Υπουργό 
Οικονομικών Τρύφωνα Αλεξιάδη” (ΦΕΚ Β' 2144/6-10-2015), 
θ) της υπ’ αριθ. οικ. 68225/1135/9-11-2015 απόφασης του 
Πρωθυπουργού και Υπουργού Υποδομών, Μεταφορών και 
Δικτύων «Καθορισμός αρμοδιοτήτων Υφυπουργού Υποδο¬ 
μών, Μεταφορών και Δικτύων Παναγιώτη Σγουρίδη» (ΦΕΚ 
Β' 2405/10-11-2015). 

2. Την ανάγκη καθορισμού διαδικασιών και προδιαγρα¬ 
φών εγκατάστασης και ελέγχου ολοκληρωμένων συστη¬ 
μάτων παρακολούθησης εισροών - εκροών στις ελεύθερες 
εγκαταστάσεις των εταιρειών εμπορίας πετρελαιοειδών 
και στις εγκαταστάσεις πωλητών πετρελαίου θέρμαν¬ 
σης, στις παντός είδους εγκαταστάσεις υγρών καυσίμων 
ιδιωτικών πρατηρίων του δημοσίου και ιδιωτικού τομές, 
καθώς και στις εγκαταστάσεις χημικών προϊόντων (μεθα- 
νόλης, τολουόλης, διαλυτών κ.λπ.), που αποτελούν υλικά 
πρόσμειξης στα υγρά καύσιμα 

3. Την ανάγκη καθορισμού του χρονοδιαγράμματος 
εφαρμογής, καθώς και του είδους και περιεχομένου των 
στοιχείων που παρέχονται από το σύστημα αυτό. 

4. Το γεγονός ότι με τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Αρθρο 1 

Περιγραφή - Γενικές Απαιτήσεις 

1. Ως ολοκληρωμένο σύστημα ελέγχου εισροών - εκρο¬ 
ών, νοείται σύστημα το οποίο απαρτίζεται από: 

α) υποσύστημα μέτρησης στάθμης, θερμοκρασίας και 
πυκνότητας περιεχομένου καυσίμου δεξαμενής και πα¬ 
ρεπόμενα μέρη αυτού, 

β) υποσύστημα παρακολούθησης εκροών από τους με¬ 
τρητές καυσίμων, οι οποίοι θα βρίσκονται υποχρεωτικά 
σε κάθε δεξαμενή καυσίμου, 
γ) κεντρική μονάδα ελέγχου και επεξεργασίας δεδο¬ 
μένων και 

δ) υποσύστημα κεντρικής συγκέντρωσης και ηλεκτρονι¬ 
κής αποστολής δεδομένων για ενημέρωση των δημόσιων 
αρχών. 

2. Κάθε σύστημα ελέγχου εισροών - εκροών που εγκα¬ 
θίσταται στις Ελεύθερες Εγκαταστάσεις των Εταιρειών 
Εμπορίας Πετρελαιοειδών, των Διυλιστηρίων, των Μεγά¬ 
λων Καταναλωτών του Δημόσιου και Ιδιωτικού Τομέα και 
στις Εγκαταστάσεις Ενεργειακών (Χημικών) Προϊόντων 
(βιοκαυσίμων, μεθανόλης, τολουόλης, διαλυτών κ.λπ.), που 
αποτελούν υλικά πρόσμιξης στα υγρά καύσιμα, πρέπει: 

- Να υπολογίζει τον όγκο του εισαγόμενου καυσίμου 
εντός εκάστης δεξαμενής, μέσω αδιάλειπτης μέτρησης 
της στάθμης και της θερμοκρασίας του καυσίμου εντός 
αυτής. Για τον υπολογισμό του όγκου λαμβάνεται επίσης 
υπόψη η προσδιορισθείσα πυκνότητα. 

- Να παρακολουθεί, καταγράφει και συγκρίνει τις ποσό¬ 
τητες των εξερχόμενων από τους μετρητές εκροής καυσί¬ 
μων, με τις αντίστοιχες εξερχόμενες ποσότητες καυσίμων 
από τις δεξαμενές κατά τη λειτουργία της εγκατάστασης 
σε πραγματικό χρόνο. 

- Να έχει δυνατότητα ανίχνευσης διαρροών καυσίμων 
ή να συμπληρώνει, προσαρμόζεται και συνεργάζεται με 
ήδη εγκατεστημένα συστήματα ανίχνευσης διαρροών 
καυσίμων ώστε να αποτελεί ένα ολοκληρωμένο σύστημα. 

- Να παρέχει έγκαιρη και κατάλληλη ειδοποίηση έναντι 
διαρροών, ανθρώπινου σφάλματος, αστοχίας υλικού ή 
λανθασμένου προγραμματισμού. 


- Να συλλέγει, καταγράφει, επεξεργάζεται, διασφαλί¬ 
ζει και αποθηκεύει ηλεκτρονικά όλα τα δεδομένα που 
αφορούν τις εισροές και εκροές από τις δεξαμενές των 
καυσίμων καθώς και να αποστέλλει αυτά ηλεκτρονικά 
σε κεντρική βάση δεδομένων της Γενικής Γραμματείας 
Πληροφοριακών Συστημάτων (Γ.Γ.Π.Σ.). 

Ο τρόπος, ο χρόνος, το είδος, η συχνότητα αποστολής 
και η γραμμογράφηση όλων των στοιχείων που θα απο- 
στέλλονται στη Γ.Γ.Π.Σ. θα καθοριστεί και θα επικαιρο- 
ποιείται από τη Γ.Γ.Π.Σ. 

- Να πληροί τις προϋποθέσεις που προβλέπονται ανα¬ 
λυτικά στην παρούσα απόφαση. 

3. Τα ως άνω συστήματα εισροών-εκροών εγκαθίστα¬ 
νται στις δεξαμενές των Ελεύθερων Εγκαταστάσεων, των 
Εταιρειών Εμπορίας Πετρελαιοειδών, των Διυλιστηρίων 
και των Μεγάλων Καταναλωτών του Δημόσιου και Ιδιω¬ 
τικού Τομέα, καθώς και στις Εγκαταστάσεις Ενεργειακών 
(Χημικών) Προϊόντων (βιοκαυσίμων, μεθανόλης, τολουό¬ 
λης, διαλυτών κ.λπ.), που αποτελούν υλικά πρόσμιξης στα 
υγρά καύσιμα, στις οποίες αποθηκεύονται και διακινούνται 
καύσιμα του άρθρου 73 του Ν. 2960/2001, και ενεργειακά 
προϊόντα, σύμφωνα με το χρονοδιάγραμμα που ορίζεται 
στο άρθρο 13 της παρούσας. 

Άρθρο 2 

Συμμόρφωση με ευρωπαϊκά και διεθνή πρότυπα 

1. Κάθε σύστημα ελέγχου εισροών - εκροών (αισθητήρες, 
τροφοδοτικά, κάρτες επικοινωνίας κ.λπ.) φέρει σήμανση 
ΩΕ, σε συμμόρφωση με την οδηγία 94/9/ΕΟ και με κάθε 
σχετική κοινοτική οδηγία ή κανονισμό (όπως, ενδεικτικά οι 
οδηγίες: 2004/108/ΕΩ (ΕΜΩ), 2006/ 95/ ΕΩ και σήμανση εχ 
σύμφωνα με τις πράξεις της Ευρωπαϊκής Κοινότητας ΕΩ 
ΑΤΕΧ ΩυΟΕυΝΕδ, 3γ0 Εάίΐίοη - ϋυηο 2009 (ή προηγούμε¬ 
νες) και συνοδεύεται από σχετική δήλωση συμμόρφωσης 
του κατασκευαστή. 

2. Οι μηχανισμοί μέτρησης στάθμης πρέπει να είναι σύμ¬ 
φωνοι με τις σχετικές απαιτήσεις των Διεθνών Συστάσεων 
ΩΙΜΕ, όπως Β-85 -1 και 2,2008 ή/και των αντίστοιχων διε¬ 
θνών προτύπων 150 (4266-1/2002 έως 4266-6/2002) τούτου 
πιστοποιούμενου από Διαπιστευμένο Φορέα ή Εθνικό Με- 
τρολογικό Φορέα. Οι μηχανισμοί θα φέρουν σήμανση ΟΕ. 

Αρθρο 3 

Ογκομέτρηση δεξαμενών 

Οι δεξαμενές όλων των Ελεύθερων Εγκαταστάσεων 
Πετρελαιοειδών και των Εγκαταστάσεων Ενεργειακών 
προϊόντων, ογκομετρώνται σύμφωνα με τους όρους και 
τις προϋποθέσεις που καθορίζονται με την υπ’ αριθ. 
30/005/648/19-09-2013 ΑΥΟ (ΦΕΚ 2406/Β') όπως ισχύει. 
Στην ίδια απόφαση καθορίζονται οι μεταβατικές διατάξεις 
που ισχύουν για τις ήδη υφιστάμενες και εγκεκριμένες 
δεξαμενές ενεργειακών προϊόντων και την ισχύ των οικεί¬ 
ων ογκομετρικών πινάκων, προκειμένου για την εφαρμογή 
του συστήματος εισροών - εκροών. 

Άρθρο 4 

Υποσύστημα εισροών/εκροών δεξαμενής 

1. Ο προσδιορισμός του όγκου του καυσίμου εντός της 
δεξαμενής, καθώς και των μεταβολών αυτού (εισερχόμε¬ 
νες - εξερχόμενες ποσότητες) γίνεται από τα υποσυστή¬ 
ματα εισροών/εκροών της δεξαμενής. 

2. Ω μηχανισμός μέτρησης του υποσυστήματος μετρά τη 
στάθμη, τη θερμοκρασία και τη πυκνότητα του καυσίμου 
εντός της δεξαμενής. Ο μηχανισμός αυτός είναι σε διαρκή 
σύνδεση με κατάλληλο ελεγκτή συλλογής και επεξεργασί- 

ας των δεδομένων μετρήσεων. Ο μηχανισμός αποτελείται 
από κατάλληλους αισθητήρες (διάφορες τεχνολογικές 
μέθοδοι μέτρησης στάθμης όπως εβΓνο ή Γδάαη καθώς 
και μέτρησης πυκνότητας και μέσου όρου θερμοκρασίας). 
Ο μηχανισμός θα έχει μέγιστο επιτρεπόμενο σφάλμα μέ¬ 
τρησης στάθμης μικρότερο ή ίσο από +/-1 χιλιοστό (ηηηη), 
μέτρησης θερμοκρασίας μικρότερο ή ίσο από +/- 0,2 ° 0 , 
και μέτρησης πυκνότητας μικρότερο ή ίσο από +/- 5 Κ 9 / 
πι 3 , ώστε να παρέχει αξιόπιστα αποτελέσματα. 

3. Ο μηχανισμός (υποσύστημα) μέτρησης στάθμης εί¬ 
ναι σε θέση να πραγματοποιεί αναγνώριση της εισροής 
καυσίμου στις δεξαμενές κατά τον εφοδιασμό αυτόματα 
και να εισέρχεται σε κατάσταση «Εισόδου/Εισροής». Η 
νέα εισροή ολοκληρώνεται αυτόματα μετά την παρέλευ¬ 
ση ικανού χρόνου προς οριστικοποίηση της στάθμης και 
αφού έχουν πραγματοποιηθεί όλες οι απαιτούμενες δια¬ 
δικασίες παραλαβής και έχουν εισαχθεί τα στοιχεία που 
προβλέπονται στο Αρθρο 11 . 

4. Η παραλαβή καυσίμων υπολογίζεται ανά είδος καυ¬ 
σίμου για κάθε δεξαμενή. 

5. Κατά την εισροή καυσίμου, η δεξαμενή εισέρχεται σε 
κατάσταση λειτουργίας «Εισόδου/Εισροής», οπότε απα¬ 
γορεύεται η παράδοση καυσίμου από την συγκεκριμένη 
δεξαμενή. Με την ολοκλήρωση της νέας εισροής και την 
καταχώριση των απαιτούμενων δεδομένων, τα διαθέσιμα 
στοιχεία οριστικοποιούνται και το σύστημα εισροών - 
εκροών εκδίδει το αντίστοιχο Δελτίο «Εισόδου/Εισροής». 

6 . Σε περίπτωση εκκένωσης δεξαμενής, πλην κανονι¬ 
κής εκροής καυσίμου (Άρθρο 5), το υποσύστημα εισροών/ 
εκροών της δεξαμενής θέτει αυτή σε κατάσταση «Λοι¬ 
πών Κινήσεων» και αντίστοιχα το υποσύστημα εκροών 
μετρητών απαγορεύει τη διάθεση από τους μετρητές 
εκροής καυσίμων που τροφοδοτούνται αποκλειστικά από 
τη συγκεκριμένη δεξαμενή. Με τη λήξη της διαδικασίας 
«Λοιπών Κινήσεων», η δεξαμενή επιστρέφει σε κατάσταση 
λειτουργίας, το σύστημα καταγράφει άμεσα τα διαθέσι¬ 
μα στοιχεία και παράγει το αντίστοιχο «Δελτίο Λοιπών 
Κινήσεων» του Άρθρου 11. 

Άρθρο 5 

Υποσύστημα εκροών μετρητών 

1. Η παρακολούθηση των εξερχόμενων ποσοτήτων καυ¬ 
σίμων, μέσω των δεδομένων που παράγονται από τους 
μετρητές εκροής καυσίμων, γίνεται από κατάλληλο μη¬ 
χανισμό (υποσύστημα) παρακολούθησης των εκροών. Το 
υποσύστημα αυτό αποτελείται από μετρητές, ελεγκτές 
επικοινωνίας και συλλογής στοιχείων, που παράγονται 
από τις ηλεκτρονικές διατάξεις μέτρησης και μεταφο¬ 
ράς της πληροφορίας μέσω κατάλληλης διασύνδεσης 
(ενσύρματης ή ασύρματης) σε κεντρική μονάδα ελέγχου. 

2. Το υποσύστημα παρακολούθησης εκροών των μετρη¬ 
τών εκροής καυσίμου, παρακολουθεί και ελέγχει αδιάλει¬ 
πτα την κάθε μεμονωμένη παράδοση και καταγράφει τις 
εκροές ανά μετρητή και είδος καυσίμου. 

3. Κατά την εγκατάσταση του υποσυστήματος εκροών, 
ελέγχεται και διασφαλίζεται από τον εγκαταστάτη η νομι¬ 
μότητα της λειτουργίας των μετρητών με επιθεώρηση της 
ταυτότητας, της ρύθμισης στο μηδέν και της σφράγισης 
αυτών, στα σημεία που προβλέπονται στην έγκριση τους, 
σύμφωνα με τις προβλεπόμενες διατάξεις. Με ευθύνη του 
φορέα αδείας λειτουργίας της Ελεύθερης Εγκατάστασης 
ή του διαχειριστή της αποθήκης, πρέπει να του διατίθε¬ 
νται τα δελτία του τελευταίου ελέγχου και σφράγισης 
των μετρητών. Οι παραπάνω σφραγίσεις θα γίνονται με 
αριθμημένες σφραγίδες της αρμόδιας Διεύθυνσης Μετρο¬ 
λογίας και θα συντάσσεται πρακτικό σφράγισης. 


4. Οποιοδήποτε σύστημα εκροής καυσίμου της εγκα¬ 
τάστασης μέσω ογκομετρητών, υποχρεούται να φέρει 
ηλεκτρονικούς αθροιστές. Όποια συστήματα φόρτωσης 
δεν πληρούν την απαίτηση αυτή, παύουν οριστικά να χρη¬ 
σιμοποιούνται με την έναρξη λειτουργίας του συστήματος 
εισροών - εκροών, σύμφωνα με το χρονοδιάγραμμα που 
προβλέπεται στο Άρθρο 13. Τέλος, το εγκατεστημένο 
υποσύστημα εκροών θα είναι συνδεδεμένο υποχρεωτικά 
με όλα τα συστήματα μέτρησης εκροής καυσίμων της 
εγκατάστασης. 

5. Σε περίπτωση κοινού μετρητή εκροών για παραπάνω 
από μία Δεξαμενές, τότε πριν την αλλαγή Δεξαμενής, θα 
πρέπει να ενημερώνεται το λογισμικό του συστήματος 
εισροών-εκροών με την ταυτότητα της νέας δεξαμενής 
μέσω κατάλληλων χειρισμών, ώστε το σύστημα να κατα¬ 
γράψει σωστά τα Δεδομένα εκροών. 

Άρθρο 6 

Μέτρα προστασίας - σφράγισης κατά 
ενδεχόμενης προσπάθειας παραποίησης του 
συστήματος.Έλεγχος και έγκριση λογισμικού. 

1 . Ο κατασκευαστής του συστήματος εισροών - εκροών 
ή των επιμέρους υποσυστημάτων αυτού, προσδιορίζει και 
τεκμηριώνει αναλυτικά τον τρόπο ή τους τρόπους προ¬ 
στασίας του συστήματος ή των υποσυστημάτων, καθώς 
και τα σημεία σφράγισης αυτών. 

2. Οι παραπάνω σφραγίσεις θα γίνονται με αριθμημένες 
σφραγίδες της εταιρείας εγκαταστάσεις, ο τύπος των 
οποίων είναι με την προηγούμενη έγκριση της αρμόδι¬ 
ας Διεύθυνσης Μετρολογίας, σύμφωνα με τα οριζόμενα 
στην παράγραφο 1 του παρόντος άρθρου με τη σύνταξη 
σχετικού πρακτικού σφράγισης. 

3. Για το λογισμικό επεξεργασίας των δεδομένων του 
συστήματος λαμβάνονται όλα τα απαραίτητα μέτρα, τα 
οποία καθορίζονται από τη Γ.Γ.Π.Σ., για την προστασία 
των ευαίσθητων δεδομένων του συστήματος. 

4. Τα δεδομένα των πινάκων αναγωγής στους 15°0 κα¬ 
θώς και το λογισμικό αναγωγής, είναι κλειδωμένα και μη 
προσβάσιμα στο χρήστη του συστήματος. 

5. Κάθε επέμβαση στο σύστημα για αλλαγή έκδοσης λο¬ 
γισμικού, μεταβολή παραμέτρων, δεδομένων, αλγορίθμων 
υπολογισμού ή οτιδήποτε άλλο επηρεάζει άμεσα ή έμμεσα 
τα παραγόμενα αποτελέσματα, διενεργείται μόνον από 
τον κατασκευαστή ή εγκαταστάτη του συστήματος. Κάθε 
τέτοια επέμβαση απαιτεί τουλάχιστον κωδικό πρόσβασης 
που παρέχει ο κατασκευαστής του λογισμικού, αριθμείται 
διαδοχικά και τα στοιχεία του χειριστή, η ημερομηνία, η 
ώρα καθώς και όλες οι πραγματοποιηθείσες μεταβολές, 
καταγράφονται στα αρχεία/βάση δεδομένων του συστή¬ 
ματος ελέγχου εισροών - εκροών με τρόπο μη προσβά- 
σιμο από το χρήστη. 

6 . Σε περίπτωση αναβάθμισης του λογισμικού, η αναβάθ¬ 
μιση θα γίνεται αφού προηγουμένως έχει δηλωθεί, σύμ¬ 
φωνα με την παρ. 8 του παρόντος άρθρου. Η αναβάθμιση 
εκτελείται υποχρεωτικά σε περίπτωση που σχετίζεται 
με την ορθή λειτουργία του συστήματος και μετά την 
ολοκλήρωση της, παράγεται σχετικό αρχείο καταγραφής 
(Ιορ ίίΐθ), με τα στοιχεία των εκδόσεων (παλαιός και νέας) 
του λογισμικού που αναβαθμίστηκε και του σειριακού 
αριθμού της εφαρμογής. Το σύστημα θα διατηρεί ανα¬ 
λυτικό ημερολόγιο όλων των αναβαθμίσεων, εκτυπώσιμο 
και διαθέσιμο στις ελεγκτικές αρχές. 

7. Τα δεδομένα επέμβασης που προδιαγράφονται πα¬ 
ραπάνω, περιλαμβανομένου και του αρχείου καταγραφής 
της αυτόματης αναβάθμισης γνωστοποιούνται και απο- 

στέλλονται στη Γ.Γ.Π.Σ. Τα δεδομένα επέμβασης παρα¬ 
μένουν διαθέσιμα στο σύστημα για διάστημα 10 ετών για 
επιτόπιο έλεγχο. 

8 . Το λογισμικό εισροών-εκροών ελέγχεται ως προς 
τη λειτουργία του σε σχέση με όλες τις απαιτήσεις της 
ισχύουσας νομοθεσίας με διαδικασίες και μεθόδους που 
καθορίζονται από τη Γ.Γ.Π.Σ. Το ελεγχθέν λογισμικό ταυ- 
τοποιείται με μοναδιαία αριθμοσειρά ελέγχου (οίίθοίουιη) 
ανά τμήμα εκτελέσιμου κώδικα και αριθμό έκδοσης αυτού. 
Νέες εκδόσεις λογισμικού, γνωστοποιούνται στη Γ.Γ.Π.Σ. 
με υπεύθυνη δήλωση του κατασκευαστή, που συνοδεύεται 
από τη νέα αρίθμηση έκδοσης, τα σχετικά οίιαοίουπιε κα¬ 
θώς και τη περιγραφή των μεταβολών που έχουν επέλθει 
στο λογισμικό. Οι αριθμοί αυτοί, θα μπορούν εύκολα να 
ανασύρονται προς επιβεβαίωση κατά τους επιτόπιους 
ελέγχους από τις ελεγκτικές αρχές. 

Άρθρο 7 

Κεντρική υπολογιστική μονάδα διαχείρισης 

1. Η Κεντρική Υπολογιστική Μονάδα Διαχείρισης συγκε¬ 
ντρώνει, επεξεργάζεται και αποθηκεύει καθημερινά όλα τα 
δεδομένα εισροών - εκροών και αποθεμάτων και παρέχει 
κατάλληλη διεπαφή με τον χρήστη. Αποτελείται από κα¬ 
τάλληλο υλικό και λογισμικό, εγκατεστημένο είτε σε επί 
τούτου διατιθέμενη αυτόνομη μονάδα ή σε συνήθη Η/Υ. 

2. Η κεντρική υπολογιστική μονάδα διαχείρισης παρέχει 
τις εξής λειτουργίες: 

α) Υπολογίζει τον όγκο καυσίμου και του νερού ξεχωρι¬ 
στά, εντός εκάστης δεξαμενής από τα δεδομένα στάθμης 
στην φυσική θερμοκρασία μέτρησης και την προσδιορι- 
σθείσα πυκνότητα. 

β) Ανάγει τον όγκο καυσίμου σε θερμοκρασία 15°0 με 
βάση τους πίνακες ΑΡΙ/Α3ΤΜ 54Α και 54Β. 

γ) Παρακολουθεί και καταγράφει τις εκροές καυσίμου, 
σε μεμονωμένη και αθροιστική βάση, ανά δεξαμενή καυσί¬ 
μου και μετρητή εκροής και είδος καυσίμου στην φυσική 
θερμοκρασία μέτρησης, καθώς και σε θερμοκρασία 15°0, 
διατηρώντας τα στοιχεία αυτά σε μνήμη, ασφαλή, μη 
προσπελάσιμη και μη αλλοιώσιμη από το χρήστη. 

δ) Υπολογίζει μετά το πέρας κάθε πραγματοποιούμενης 
εκροής μέσω του συνόλου των μετρητών εκροής, από 
κάθε δεξαμενή (σε χρόνο ηρεμίας) το τρέχον ισοζύγιο 
καυσίμου για τη δεξαμενή αυτή και παρουσιάζει/κατα- 
γράφει τυχόν αποκλίσεις σε φυσική θερμοκρασία και σε 
θερμοκρασία 15°0. 

ε) Παρακολουθεί και προλαμβάνει με έγκαιρη ειδοποί¬ 
ηση ενδεχόμενη διαρροή, αστοχία υλικού, ανθρώπινα 
σφάλματα ή/και λανθασμένο προγραμματισμό. 

ζ) Εκδίδει και αποστέλλει ισοζύγιο δεξαμενής πριν την 
έναρξη κάθε εισροής και κάθε τέλος του μήνα στα οποία 
εμφανίζονται οπωσδήποτε οι τυχόν διαφορές μεταξύ 
ποσοτήτων που παραδόθηκαν μέσω μετρητών εκροής 
καυσίμου και αντίστοιχων μεταβολών ποσοτήτων στις 
δεξαμενές σε θερμοκρασία αναγωγής 15°0, σε απόλυ¬ 
τους αριθμούς και ως ποσοστό με βάση αναφοράς τη 
μεταβολή στη δεξαμενή. Παρέχεται επίσης η δυνατότητα 
έκδοσης Δελτίου Ισοζυγίου Ημέρας και Εβδομάδας ανά 
δεξαμενή, όταν αυτό ζητείται από την αρμόδια Αρχή για 
την διενέργεια έκτακτων ελέγχων. 

η) Τα ισοζύγια μηνάς, υπολογίζονται ανά δεξαμενή και 
ανά είδος καυσίμου. 

θ) Το σύστημα εισροών - εκροών λειτουργεί αδιάλειπτα 
σε 24ωρη βάση. Τα ισοζύγια μηνάς ανά δεξαμενή και είδος 
καυσίμου εκδίδονται αυτόματα από το σύστημα μετά το 
κλείσιμο και της τελευταίας ημέρας του μήνα και έως τις 
24:00 της ημέρας αυτής. 


ι) Κατά τη διάρκεια της έκδοσης του ισοζυγίου, το σύ¬ 
στημα αποκλείει την ταυτόχρονη λειτουργία των μετρη¬ 
τών εκροής καυσίμου, ώστε να αποφεύγονται σφάλματα 
κατά τον υπολογισμό του ισοζυγίου. 

ια) Στον υπολογισμό των ισοζυγίων, οι εκροές προ¬ 
κύπτουν ως άθροισμα των μεμονωμένων εκροών, με 
αναγωγή στους 15°0. Σε περίπτωση αναντιστοιχίας των 
παραπάνω υπολογιζόμενων, από τους μετρητές, εκροών 
με αυτές που προκύπτουν από τους ολικούς αθροιστές 
των μετρητών, το σύστημα σημαίνει το γεγονός ως βλάβη 
και συναγερμό (βΙαπη). 

ιβ) Όλα τα δελτία διατηρούνται στο σύστημα σε ηλε¬ 
κτρονική μορφή με δυνατότητα να εκτυπώνονται και να 
επιδεικνύονται άμεσα όταν απαιτηθεί από τις αρμόδιες 
ελεγκτικές αρχές. 

ιγ) Διαθέτει δυνατότητα παροχής οπτικών και ηχητικών 
προειδοποιητικών σημάτων συναγερμού (αΙαππε) για όλες 
τις κρίσιμες λειτουργίες του συστήματος. Τα γεγονότα 
συναγερμών, περιλαμβάνουν τουλάχιστον τις ακόλουθες 
περιπτώσεις: 

• Βλάβη/δυσλειτουργία/απώλεια επικοινωνίας υποσυ¬ 
στήματος εισροών/εκροών δεξαμενών. 

• Βλάβη/δυσλειτουργία/απώλεια επικοινωνίας υποσυ¬ 
στήματος εκροών μετρητών εκροής καυσίμου. 

• Μεταβολή των στοιχείων του ογκομετρικού πίνακα. 

• Μη εξουσιοδοτημένη μεταβολή στάθμης καυσίμου 
σε δεξαμενή. 

• Απόκλιση Δελτίου Ισοζυγίου πέραν του +/- 0,5% με 
βάση αναφοράς τη μεταβολή στη δεξαμενή. 

• Απόκλιση της μετρούμενης πυκνότητας με την πραγ¬ 
ματική όχι μεγαλύτερη από +/- 5 Κρ/πι 3 . 

ιδ) Σε περίπτωση διακοπής της παροχής ηλεκτρικής 
ισχύος στο σύστημα, παρέχεται η δυνατότητα αποθή¬ 
κευσης όλων των τρεχόντων στοιχείων, καθώς και η 
δυνατότητα ανάκλησης τους μετά την επαναφορά της 
ηλεκτρικής ισχύος, για την περαιτέρω συνέχιση της λει¬ 
τουργίας του συστήματος. 

ιε) Πα κάθε γεγονός-αιτία ενεργοποίησης του συνα¬ 
γερμού (αΙαΓηη), η Γ.Γ.Π.Σ. ενημερώνει άμεσα τις αρμόδιες 
ελεγκτικές αρχές 

Άρθρο 8 

Διαδικασίες εγκατάστασης 

1. Εταιρείες Εγκατάστασης 

Κάθε εταιρεία εγκατάστασης συστημάτων ελέγχου εισ¬ 
ροών-εκροών υποβάλει ηλεκτρονικά τα στοιχεία της στην 
αρμόδια υπηρεσία του ΥΠΟΥΡΓΕΙΟΥ ΟΙΚΟΝΟΜΙΑΣ ΑΝΑ¬ 
ΠΤΥΞΗΣ ΚΑΙ ΤΟΥΡΙΣΜΟΥ. Κάθε εταιρεία εγκατάστασης 
συστήματος ελέγχου εισροών-εκροών πρέπει να μπορεί 
να αποδεικνύει ότι διαθέτει την απαραίτητη τεχνογνωσία 
και κατάλληλο προσωπικό τεχνολογικής εκπαίδευσης, με 
υπεύθυνο πτυχιούχο μηχανολόγο/μηχανικό ΤΕΙ/ΑΕΙ και 
φέρει την ευθύνη της εγκατάστασης του συνόλου του 
εξοπλισμού, της διασύνδεσης των επί μέρους εξαρτη¬ 
μάτων αυτού μεταξύ τους, της θέσης και παράδοσης σε 
λειτουργία, της εγκατάστασης του λογισμικού ελέγχου 
εισροών - εκροών και του ελέγχου του όλου συστήμα¬ 
τος. Μετά την τελική εγκατάσταση και έναρξη λειτουρ¬ 
γίας κάθε συστήματος, ο εγκαταστάτης συντάσσει και 
υποβάλλει ηλεκτρονικά υπεύθυνη δήλωση εγκατάστασης 
στη Γ.Γ.Π.Σ., με στοιχεία που θα καθορισθούν από αυτήν, 
αναφορικά με την ορθή και νόμιμη λειτουργία του εγκατε¬ 
στημένου συστήματος. Συνημμένα υποβάλλονται από τον 
εγκαταστάτη συγκεντρωτικές αναφορές από δοκιμαστική 
λειτουργία του συστήματος, διάρκειας τουλάχιστον δύο 

( 2 ) μηνών, προς απόδειξη της τήρησης των όρων της 
παρούσας. Σε περίπτωση που μετά την ολοκλήρωση της 
εγκατάστασης του συστήματος εισροών - εκροών ανα- 
λάβει την συντήρηση ή/και αναβάθμιση του συστήματος 
άλλος εγκαταστάτης από τον εγκαταστάτη που υπέβαλε 
την ως άνω υπεύθυνη δήλωση, ο νέος εγκαταστάτης υπο- 
χρεούται να δηλώσει την αλλαγή αυτή και να υποβάλει 
νέα υπεύθυνη δήλωση εγκατάστασης, εντός δέκα ( 10 ) 
ημερολογιακών ημερών. Από την ημερομηνία υποβολής 
της νέας υπεύθυνης δήλωσης εγκατάστασης, την ευθύνη 
του εγκατεστημένου συστήματος και νόμιμης λειτουργίας 
αυτού φέρει ο νέος εγκαταστάτης. Στην περίπτωση αλλα¬ 
γής του εγκαταστάτη, πρέπει να παραδίδονται υποχρεω¬ 
τικά όλα τα δεδομένα επικοινωνίας και λειτουργίας του 
συστήματος από τον προηγούμενο στο νέο εγκαταστάτη. 

Αρθρο 9 

Βλάβες του συστήματος 

1. Κάθε δυσλειτουργία - βλάβη του συστήματος που 
έχει ως αποτέλεσμα απόκλιση από τα όρια σφάλματος 
ή διακοπή της λειτουργίας του, αποκαθίσταται από τον 
εγκαταστάτη του συστήματος εισροών - εκροών άμεσα. 

Σε περίπτωση βλάβης θα πρέπει να υπάρχει διάταξη 
υψηλής διαθεσιμότητας (ύπαρξη εφεδρικών διατάξεων) 
προκειμένου να συνεχίζεται η αδιάλειπτη ηλεκτρονική 
καταγραφή των στοιχείων. 

2. Ο φορέας της άδειας λειτουργίας της Εγκατάστασης 
ή ο διαχειριστής, είναι υπεύθυνος για την παρακολούθη¬ 
ση της σωστής διαχρονικής λειτουργίας ολόκληρου του 
εγκατεστημένου συστήματος. Στις περιπτώσεις βλάβης, 
ο φορέας της άδειας λειτουργίας της εγκατάστασης ή 
ο διαχειριστής, πρέπει να καλεί άμεσα τον εγκαταστάτη 
του συστήματος για την παροχή τεχνικής υποστήριξης 
και την αποκατάσταση της βλάβης. Η κλήση του εγκατα- 
στάτη από τον παραπάνω κάτοχο για την αποκατάσταση 
της βλάβης αποδεικνύεται από σχετικό αποδεικτικό (π.χ. 
ίαχ, ο ηηαίΙ κλπ.). 

3. Τα δεδομένα τεχνικών επεμβάσεων και ρυθμίσεων 
παραμέτρων, δεδομένων, αλγορίθμων κ.λπ. καθώς και δε¬ 
δομένα κάθε περίπτωσης βλάβης και της αποκατάστασης 
της, υποβάλλονται ηλεκτρονικά εντός πέντε (5) ημερών, 
στην αρμόδια βάση υποδοχής ηλεκτρονικών δεδομένων 
της Γ.Γ.Π.Σ., και της αρμόδιας υπηρεσίας του ΥΠΑΠΕ, από 
τον εγκαταστάτη που αποκατέστησε τη βλάβη. 

Αρθρο 10 

Ηλεκτρονική υποβολή δεδομένων 

Το σύστημα πρέπει να έχει τη δυνατότητα ηλεκτρονικής 
μετάδοσης όλων των στοιχείων και δεδομένων που μετρά 
και καταγράφει, τα οποία κρίνονται απαραίτητα για την 
διαφάνεια και τον έλεγχο της ομαλής λειτουργίας της 
αγοράς, όπως ενδεικτικά: 

α) Τα δεδομένα του εκροών σε πραγματικό χρόνο 
(οη Ιίησ). 

β) Τα δεδομένα του συστήματος εισροών-εκροών, όπως 
αυτά καταγράφονται από την κεντρική μονάδα, σε τακτά 
χρονικά διαστήματα. 

γ) Τα δεδομένα από τις ηλεκτρονικές διατάξεις μέ¬ 
τρησης των μετρητών ή/και του συνδεδεμένου με αυτές 
ελεγκτή, όπως αυτά καταγράφονται από την κεντρική 
μονάδα σε τακτά χρονικά διαστήματα. 

δ) Τα έκτακτα συμβάντα εισροής - εκροής της δεξαμε¬ 
νής, όπως αυτά εντοπίζονται από το σύστημα. 

ε) Τα συμβάντα βλαβών και συναγερμών όπως αυτά 
εντοπίζονται από την κεντρική μονάδα. 


στ) Τα στοιχεία των ογκομετρικών πινάκων και των 
υπαρχόντων στοιχείων ταυτότητας των δεξαμενών. 

ζ) Τα στοιχεία του άρθρου 6 , παρ. 7 της παρούσης. 

η) Τα δελτία ισοζυγίων. 

Β. Καθορίζουμε το χρονοδιάγραμμα εφαρμογής των 
ολοκληρωμένων συστημάτων παρακολούθησης εισροών- 
εκροών στις Ελεύθερες Εγκαταστάσεις των Εταιρειών 
Εμπορίας Πετρελαιοειδών, Διυλιστηρίων, Μεγάλων Κα¬ 
ταναλωτών του Δημόσιου και Ιδιωτικού Τομέα και στις 
Εγκαταστάσεις Ενεργειακών (Χημικών) προϊόντων, το εί¬ 
δος και το περιεχόμενο των στοιχείων που παρέχονται 
από το σύστημα αυτό. 

Αρθρο 11 

Είδος και περιεχόμενο των στοιχείων 

που παρέχονται από το σύστημα εισροών - εκροών. 

Από το Ολοκληρωμένο Σύστημα Ελέγχου Εισροών- 
Εκροών εκδίδονται τα ακόλουθα στοιχεία - δελτία: 

1. Δελτίο εισόδου/εισροής. Το δελτίο αυτό εκδίδεται αυ¬ 
τόματα μετά την ολοκλήρωση της εισροής (παραγωγής - 
παραλαβής) ποσότητας καυσίμου στις δεξαμενές. Στο 
πιο πάνω δελτίο καταγράφονται για κάθε δεξαμενή στην 
οποία πραγματοποιήθηκε εισροή ανά τύπο καυσίμου, τα 
εξής δεδομένα: 

1.1.0 αριθμός Μητρώου της δεξαμενής όπως έχει ορισθεί 
από τη Γ.Γ.Π.Σ.. 

1.2. Το είδος του καυσίμου (κωδικός ΤΑΒΙΟ και περιγρα¬ 
φή και όπου υπάρχει κωδικός προϊόντος Π.Σ.Τ.). 

1.3. Η ημερομηνία (ΗΗ/ΜΜ/ΕΕ) και η ώρα (ΩΩ:ΛΛ). 

1.4. Τα παρακάτω στοιχεία πριν από την εισροή του 
καυσίμου: 

1.4.1. Το τρέχον ύψος της στάθμης εκάστης των δεξα¬ 
μενών, σε χιλιοστά (ιηηη). 

1.4.2. Ο αντίστοιχος τρέχων όγκος καυσίμου εκάστης 
δεξαμενής καθώς και η θερμοκρασία του καυσίμου εντός 
αυτής. 

1.4.3. Η υφιστάμενη προσδιορισθείσα ανηγμένη πυκνό¬ 
τητα. 

1.4.4. Ο ανηγμένος όγκος καυσίμου εκάστης δεξαμενής 
στους 15°Ω. 

1.5. Κατά περίπτωση θα καταγράφονται επίσης είτε το 
όνομα του πλοίου καθώς και ο αριθμός ΙΜΟ (ΙηίοιτιαύοηαΙ 
Μεηΐίηηθ ΟΓραηίεεΐίοη) αυτού, είτε ο αγωγός, είτε ο αριθμός 
κυκλοφορίας του βυτιοφόρου οχήματος που εκφορτώνει 
τα καύσιμα ή τα στοιχεία οποιουδήποτε άλλου μεταφορι¬ 
κού μέσου. Σε περίπτωση μετάγγισης προϊόντος ή μετα¬ 
βολής προϊόντων καταγράφεται ο αριθμός Μητρώου της 
συμμετέχουσας δεξαμενής (ή δεξαμενών) εκροής όπως 
έχει ορισθεί από τη Γ.Γ.Π.Σ 

2. Δελτίο εξόδου/εκροής Το ανωτέρω δελτίο εκδίδεται 
αυτόματα από το σύστημα με την ολοκλήρωση της παρά¬ 
δοσης του καυσίμου από κάθε μετρητή εκροής καυσίμου. 

Στο πιο πάνω δελτίο καταγράφονται τα εξής δεδομένα: 

2.1. Ο αριθμός Μητρώου της δεξαμενής όπως έχει ορι- 
σθεί από τη Γ.Γ.Π.Σ. 

2.2. Ο αριθμός Μητρώου του μετρητή εκροής καυσίμου 
όπως έχει ορισθεί από τη Γ.Γ.Π.Σ. 

2.3. Το είδος του καυσίμου (κωδικός ΤΑΒΙΟ και περιγρα¬ 
φή και όπου υπάρχει κωδικός προϊόντος Π.Σ.Τ.). 

2.4. Η ημερομηνία (ΗΗ/ΜΜ/ΕΕ) και η ώρα (ΩΩ:ΛΛ). 

2.5. Ο όγκος καυσίμου που εξήλθε από τον μετρητή 
εκροής καυσίμου. 

2.6. Κατά περίπτωση θα καταγράφονται επίσης είτε το 
όνομα του πλοίου καθώς και ο αριθμός ΙΜΟ αυτού, είτε 

ο αγωγός, είτε ο αριθμός κυκλοφορίας του βυτιοφόρου 
οχήματος που παραλαμβάνει τα καύσιμα ή τα στοιχεία 
οποιουδήποτε άλλου μεταφορικού μέσου. 

2.7. Τα πλήρη στοιχεία του/ων τελικού/ών αποδέκτη/ών 
του παραδιδόμενου καυσίμου. Το είδος και περιεχόμενο 
των στοιχείων αυτών θα καθοριστούν αναλυτικά από τη 
Γ.Γ.Π.Σ. 

2.8. Η θερμοκρασία του καυσίμου στο μετρητή εκροής 
σε βαθμούς Κελσίου. 

2.9.0 ανηγμένος όγκος του καυσίμου στο μετρητή εκρο¬ 
ής στους 15°Ω. 

2.10. Η ανηγμένη πυκνότητα του καυσίμου στους 15°Ω 
που έχει καταχωρηθεί στο μετρητή. 

3. Δελτίο «Λοιπών Κινήσεων». 

Το ανωτέρω δελτίο εκδίδεται αυτόματα από το σύστη¬ 
μα με την ολοκλήρωση μίας εκ των «Λοιπών Κινήσεων» 
εκροής όπως περιγράφονται ακολούθως: 

Α) Κίνηση μετάγγισης προϊόντος. Εισέρχεται η δεξαμενή 
εκροής σε κατάσταση μετάγγισης και δημιουργείται το 
αντίστοιχο Δελτίο με τον αρχικό και τον τελικό όγκο της 
δεξαμενής. Η δεξαμενή εισροής εισέρχεται σε κατάσταση 
εισροής και δημιουργείται το αντίστοιχο Δελτίο εισροής 
όπως περιγράφεται στην παράγραφο 1 του παρόντος 
Αρθρου. 

Β) Κίνηση μεταβολής προϊόντων. Εισέρχεται η δεξαμενή 
(ή οι δεξαμενές) εκροής σε κατάσταση μεταβολής και 
δημιουργείται το αντίστοιχο Δελτίο με τον αρχικό και τον 
τελικό όγκο της δεξαμενής (σε περίπτωση περισσότερων 
δεξαμενών εκροής δημιουργούνται αντίστοιχα Δελτία). Η 
δεξαμενή εισροής εισέρχεται σε κατάσταση εισροής και 
δημιουργείται το αντίστοιχο Δελτίο εισροής όπως περι- 
γράφεται στην παραγρ. 1 του παρόντος Αρθρου. 

Γ) Κίνηση εξυδάτωσης (πέραν αυτής που πραγματοποι¬ 
είται σε κάθε αρχική εισροή). Εισέρχεται η δεξαμενή σε 
κατάσταση εξυδάτωσης και δημιουργείται το αντίστοιχο 
Δελτίο με τον αρχικό και τον τελικό όγκο για τη δεξαμενή. 

Άρθρο 12 

Αυθεντικότητα/ακεραιότητα 
και αναγνωσιμότητα στοιχείων 

Η επαλήθευση της αυθεντικότητας/ακεραιότητας των 
εκτυπωμένων δελτίων του άρθρου 11 θα γίνεται μέσω ίι&εά 
οοάβ για όλα τα πεδία των δελτίων αυτών. Ο αλγόριθμος 
ίιαεό θα χρησιμοποιείται και από τις ελεγκτικές αρχές 
για την εξακρίβωση της αυθεντικότητας/ ακεραιότητας 
των δελτίων. 

Η αναγνωσιμότητα των εκτυπωμένων δελτίων θα εξα¬ 
σφαλίζεται με αναφορά στον αντίστοιχο ΩΠ ΩΩϋΕ του 
δελτίου. 

Αρθρο 13 

Χρονοδιάγραμμα εφαρμογής 
και Μεταβατικές Διατάξεις 

1. Τα ολοκληρωμένα συστήματα παρακολούθησης εισ¬ 
ροών - εκροών εγκαθίστανται στις Ελεύθερες Εγκατα¬ 
στάσεις των Εταιρειών Εμπορίας Πετρελαιοειδών, των 
Διυλιστηρίων, των Μεγάλων Καταναλωτών, του Δημόσιου 
και Ιδιωτικού Τομέα και στις Εγκαταστάσεις Ενεργειακών 
(χημικών) προϊόντων (βιοκαυσίμων, μεθανόλης, τολουόλης, 
διαλυτών κ.λπ.), που αποτελούν υλικά πρόσμιξης στα υγρά 
καύσιμα, του άρθρου 1 , παρ. 2 της παρούσης, εντός έξη ( 6 ) 
μηνών από την έναρξη ισχύος της παρούσας. Μετά την 
υλοποίηση της εγκατάστασης των ανωτέρω συστημάτων, 
ακολουθεί περίοδος δοκιμαστικής λειτουργίας δύο ( 2 ) 


μηνών, μετά τη λήξη της οποίας άρχεται η παραγωγική 
λειτουργία αυτών. 

2 . Τυχόν συστήματα εισροών - εκροών που έχουν εγκα¬ 
τασταθεί μέχρι την ημερομηνία εφαρμογής της παρού¬ 
σας, οφείλουν να συμμορφωθούν με τους όρους και τις 
προϋποθέσεις που αναφέρονται στην παρούσα απόφαση, 
εντός του προβλεπόμενου χρονοδιαγράμματος εφαρμο¬ 
γής. Υποχρεούνται όμως, εντός δύο (2) μηνών από την 
έκδοση της παρούσας απόφασης, να συνδεθούν και να 
αποστέλλουν τα δεδομένα τους στη Γ.Γ.Π.Σ.. Το είδος 
και κάθε αναγκαία λεπτομέρεια σε σχέση με τα δεδο¬ 
μένα που θα αποστέλλονται θα καθορισθούν εντός ενός 
(1) μηνάς από την έκδοση της παρούσας από τη Γ.Γ.Π.Σ. 
και θα έχουν ισχύ μόνο για το διάστημα εντός του προ- 
βλεπομένου χρονοδιαγράμματος εφαρμογής. Κατά το 
διάστημα αυτό, οι αρμόδιες ελεγκτικές αρχές υποχρε- 
ούνται να ελέγχουν και να καταγράφουν την ορθότητα 
των αποστελλόμενων δεδομένων και τις τυχόν αποκλίσεις 
που αυτά εμφανίζουν. 

3. Ήδη εγκατεστημένα συστήματα υπόκεινται ομοίως 
στην υποχρέωση υποβολής υπεύθυνης δήλωσης και συ¬ 
γκεντρωτικών αναφορών που προβλέπονται στο άρθρο 
8 της παρούσας. 

Άρθρο 14 

Παραβάσεις -Έλεγχοι - Κυρώσεις 

1. Τα στοιχεία που παρέχονται από το σύστημα εισρο¬ 
ών - εκροών είναι διαθέσιμα στις αρμόδιες ελεγκτικές 
αρχές και αξιοποιούνται στα πλαίσια των διενεργούμενων 
ελέγχων. 

2 . Για τις κυρώσεις από τη μη τήρηση της παρούσας 
κοινής υπουργικής απόφασης ισχύουν τα οριζόμενα στο 
Ν. 3054/2002 και στις λοιπές κείμενες διατάξεις. 

3. Αν από τους ελέγχους που διενεργούνται σύμφωνα 
με την παράγραφο 1 του παρόντος άρθρου διαπιστωθούν 
παραβάσεις της τελωνειακής νομοθεσίας, επιβάλλονται 
οι προβλεπόμενες κατά περίπτωση από το Ν. 2960/2001 
κυρώσεις. 

4. Οι ευθύνες του φορέα της άδειας λειτουργίας της 
εγκατάστασης για τη σωστή και αδιάλειπτη λειτουργία 
του συστήματος εισροών-εκροών της παραγράφου 2 
του άρθρου 9, καθώς επίσης για την ορθή εισαγωγή και 
ενημέρωση των στοιχείων για την έκδοση των συναφών 
δελτίων του άρθρου 12 , δεν απαλλάσσουν τον εκάστοτε 
εγκεκριμένο αποθηκευτή ή το διαχειριστή της Εγκατά¬ 
στασης για τις περιπτώσεις που στα πλαίσια των ελέγχων 
προκύπτουν στοιχεία, τα οποία επισύρουν την επιβολή 
κυρώσεων στα πλαίσια του Ν. 3054/2002. 

Άρθρο 15 
Έναρξη ισχύος 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Δεκεμβρίου 2015 

